|  |  |
| --- | --- |
| Képtalálat a következ&odblac;re: „farsang” | **Csorba Győző Könyvtár – Kvíz (2017. február)** |
| FARSANG |
| Képtalálat a következ&odblac;re: „farsangi jelmezek”Képtalálat a következ&odblac;re: „farsang”Képtalálat a következ&odblac;re: „farsang” | |

### A farsang ünnepe vízkereszt napjától a nagyböjt kezdetét jelentő hamvazószerdáig tart. A vízkereszt napja mindig január 6-a, de a hamvazószerda változó ünnepnap, mindig a húsvétot megelőző 40. nap, ezért a farsang idejének hossza is változó. A farsang gyökerei ősidőkig nyúlnak vissza, amikor is eme ünnepkör a mulatságokról, a párválasztásról szólt, számos szokást és hagyományt magába foglalva. Az ünnepkör szól még a tél és a tavasz jelképes küzdelméről, egyben a közelgő tavasz örömünnepe is.

A helyes megfejtők között minden hónap végén könyvjutalmat sorsolunk ki.

A kvíz beküldési határideje: 2017. február 28.

1. Mi a farsang szó eredeti jelentése?
2. mulatozni
3. fecsegni, pajkosságot űzni
4. párt választani
5. A magyar farsangi szokások a középkorban (XV-XVI. században) honosodtak meg. A királyi udvarban olasz és francia hatás érvényesült, a polgárság és a falusi lakosság körében pedig német. Melyik magyar király idejében rendeztek először álarcos mulatságokat?
6. I. (Nagy) Lajos
7. Mátyás király
8. II. Lajos
9. A farsangi időszak évszázadokon át lehetőséget adott, a legkülönbözőbb szórakozási alkalmakra, zenés táncos összejövetelek rendezésére. Jó alkalom volt egymás meglátogatására, disznótorokra, lakodalmakra, jelmezes felvonulásokra. A hangulat illusztrálására idézzük fel a XIX. századi nagy magyar költőnk, *Farsangban* című versének egy szakaszát:

„*Mint a szélvész, repűl a szánka  
A csillogó fehér havon;  
Virgonc ifjakkal ülve rajta  
Sok szép menyecske s hajadon.  
Farsangol a világ! kinek nincs:  
Feleséget keresni jő;  
Mellőle megszökik, kinek van...  
Oh boldog farsangi idő...!”*

Kitől idéztünk?

1. Petőfi Sándortól
2. Arany Jánostól
3. Tompa Mihálytól
4. Tiltakozás a rövidre nyúlt farsang ellen és egy mulatságos küzdelem a témája annak a szatirikus vígeposznak, melyből most idézünk:

*„Miért nem táncol magyart az ánglus, francia?  
Csak a magyarnak kell más nemzet módija?  
Így vesztjük hazánkat a magunk kárával,  
Külső tánccal, nyelvvel, szokással, ruhával.”*

Melyik művet keressük?

1. Kisfaludy Károly: A kérők
2. Kisfaludy Károly: Csalódások
3. Csokonai Vitéz Mihály: Dorottya
4. Hazánkban az egyik legjellegzetesebb farsangi mulatság, az ősi hagyományokat ápoló télűző mohácsi fesztivál, amely megkapta a szellemi világörökségi címet. Mik vagy kik járnak Mohácson farsang idején?
   1. basák
   2. busók
   3. busák
5. A legenda szerint, a mohácsi hagyomány eredete a 16. századi török támadásokhoz köthető. Az első álarcokat a törökök elűzésére készítették a Mohács-szigeten élő ….. nemzetiségű lakosság. Hogy a törökök el ne foglalják a szigetet, az ott lakók csúf álarcokat öltve, furkósbotokkal, kereplőkkel felszerelkezve rontottak neki a török hadaknak, kik megrémülve, ész nélkül menekültek. Melyik délszláv nemzetiség örökítette át a farsangi alakoskodó szokást?
   1. sokácok
   2. bosnyákok
   3. szerbek
6. Melyik pécsi fotóművésznek jelent meg 2015-ben fotóalbuma a mohácsi maszkos felvonulásról?
7. Tám László
8. Körtvélyesi László
9. Hajnóczy Örs
10. Milyen kiadványt jelentetett meg a Csorba Győző Könyvtár 2015-ben a Mohácson zajló téltemető ünnepről?
11. bibliográfiát
12. fotóalbumot
13. tanulmánykötetet
14. Általános felfogás volt, elsősorban a katolikus falvakban, hogy farsangkor jól kell táplálkozni, mert a hosszú böjt alatt koplalhatnak eleget. A farsangi lakomák elmaradhatatlan süteménye a fánk. A három elnevezés közül melyik nem fánk?
    1. pampuska
    2. csöröge vagy herőce
    3. haluska
15. A három utolsó farsangi napot (farsangvasárnap, farsanghétfő és húshagyókedd) „farsang farkának” is nevezik. Mi a „farsang farka”?
16. sült malac farka
17. karnevál
18. utolsó bál
19. A farsang igazi hazája Itália. Írásos emlékek bizonyítják, hogy a velencei karnevál 1094 óta rendelkezik hagyományokkal. A 18. századra Velence megkapta a karneválok városa címet. Mégis, az 1700-as évek végére a karneválok szokása hanyatlani kezdett és csak …. élesztették fel újra. Azóta turisták százezrei keresik fel karnevál idejében Velencét. Mikor éledt újjá a velencei karnevál?
    1. 1970-ben
    2. 1980-ban
    3. 1990-ben
20. Persze a farsangot nem csak Európában ünneplik. Az amerikai földrész ünnepei közül, a legjelentősebb a riói karnevál. A farsangi szezon alatt Rio de Janeiro néhány napra a világ fővárosává válik. A parádén, a látványos jelmezek mellett, a …….. is főszerepet kap, hiszen ilyenkor mérik össze tudásukat a legjobb táncosok a brazil farsang főutcáján. Milyen táncverseny zajlik a riói karneválon?
    1. salsa
    2. rumba
    3. szamba
21. Hagyományteremtő szándékkal rendezték meg először 2011. február 25-26-án a *Téltoló Farsangot*. A kétnapos rendezvénysorozat keretein belül nemzetiségek – román, német és magyar – gasztronómiai, zenei, táncművészeti bemutatóival nyújtanak szórakoztató élményeket. Melyik hazai városunkban rendeznek *Téltoló Farsang*ot?
    1. Gyulán
    2. Békéscsabán
    3. Szentendrén

**13+1.** A népi kalendáriumban különleges nap a hamvazószerda előtti csütörtök. A hosszú böjt előtt elfogyasztották a megmaradt farsangi ételeket: ez volt a zabáló-, torkos- vagy tobzódócsütörtök. A nagy eszem-iszom emlékére, hogy szól a farsangi mondás?

1. „Hogy a has ne korogjon, az étel-ital csak foggyon”
2. „Inkább a has fakaggyon, mintsem az étel megmaraggyon”
3. „Inkább a has legyen hordó, mintsem az étek bomló”

Kérjük, adja meg nevét és elérhetőségét!